Document ID: 32002R1762

Komisijos reglamentas (EB) Nr. 1762/2002
2002 m. spalio 2 d.
iš dalies keičiantis Reglamentą (EB) Nr. 3223/93 dėl statistinės informacijos, susijusios su eksporto grąžinamųjų išmokų už tam tikrus žemės ūkio produktus, eksportuojamus kaip Tarybos reglamente (EEB) Nr. 3035/80 nurodytos prekės, mokėjimu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos priemones dėl tam tikrų prekių, pagamintų iš perdirbtų žemės ūkio produktų [1], su paskutiniais pakeitimais, padarytais Reglamentu (EB) Nr. 2580/2000 [2], ypač į jo 20 straipsnį,
kadangi:
(1) Atsižvelgiant į informacinės technologijos sistemų evoliuciją ir nuolatinį Komisijos reikalavimą jai pateikti geresnę statistinę informaciją, tikslinga suderinti pagal 1993 m. lapkričio 25 d. Komisijos reglamentą (EB) Nr. 3223/93 dėl statistinės informacijos, susijusios su eksporto grąžinamųjų išmokų už tam tikrus žemės ūkio produktus, eksportuojamus kaip Tarybos reglamente (EEB) Nr. 3035/80 nurodytos prekės, mokėjimu [3], su paskutiniais pakeitimais, padarytais Reglamentu (EB) Nr. 1432/96 [4], Komisijai pateikiamos statistinės informacijos formatą ir taikymo sritį.
(2) Atsižvelgiant į informacinės technologijos pažangą, jau nenaudinga manipuliuoti statistine informacija produktų grupėse. Todėl nebereikėtų reikalauti perduoti šios informacijos pagal produktų grupes.
(3) 2000 m. liepos 13 d. Komisijos reglamento (EB) Nr. 1520/2000, nustatančio bendras išsamias eksporto grąžinamųjų išmokų už tam tikrus žemės ūkio produktus, eksportuojamus į kaip Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumos nustatymo kriterijus [5], su paskutiniais pakeitimais, padarytais Reglamentu (EB) Nr. 1052/2002 [6], 17 straipsnio 2 dalimi buvo išplėstas prekių sąrašas ir sumažintas slenkstis, taikomas nurodyti, ar šios prekės turi didelį tam tikrų pieno produktų procentą. Reglamentą (EB) Nr. 3223/93 reikėtų suderinti, kad jame būtų atspindėtas šis pakeitimas.
(4) Todėl reikėtų atitinkamai iš dalies pakeisti Reglamentą (EB) Nr. 3223/93.
(5) Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 3223/93 iš dalies keičiamas taip:
1. 2 straipsnio pirma įtrauka išbraukiama.
2. 3 straipsnis pakeičiamas taip:
"3 straipsnis
1. Pagal 1 straipsnį reikalaujama statistinė informacija perduodama Komisijai C priede nustatyto formato elektroninėje byloje.
2. Statistinė informacija apie prekes, kurioms taikomas Komisijos reglamentas (EB) Nr. 1520/2000 [7] ir už kurias praėjusį mėnesį buvo paskirtos eksporto grąžinamosios išmokos, išskaidoma pagal aštuonių skaitmenų KN kodą ir ją sudaro:
a) tonomis ar kitais nurodytais matavimo vienetais išreikšti tokių prekių kiekiai;
b) nacionaline valiuta išreikšta eksporto grąžinamųjų išmokų, paskirtų praėjusį mėnesį už kiekvieną pagrindinį žemės ūkio produktą, suma;
c) tonomis arba kitais nurodytais matavimo vienetais išreikšti kiekvieno pagrindinio žemės ūkio produkto, už kurį buvo paskirta grąžinamoji išmoka, kiekiai.
3. Statistinę informaciją apie prekes, klasifikuojamas KN pozicijose 04052010, 04052030, 18069060-18069090, 19011000-19019099 ir 21069098, kurių 100 kg eksportuotų prekių yra ne mažiau kaip 51 kg iš trečiųjų šalių pagal preferencinių tarifų susitarimus importuotų pieno produktų, klasifikuojamų KN pozicijose 04021019, 04022119, 04051011-04059090 ir 04061020-04069099, sudaro:
a) tonomis išreikšti tokių prekių, už kurias praėjusį mėnesį buvo išmokėtos eksporto grąžinamosios išmokos, kiekiai;
b) nacionaline valiuta išreikšta eksporto grąžinamųjų išmokų, paskirtų praėjusį mėnesį už tokias prekes, suma;
c) "eksportuojamų prekių sudėtyje esančių produktų, klasifikuojamų KN pozicijose 04021019, 04022119, 04051011-04059090 ir 04061020-04069099, kurie buvo importuoti iš trečiųjų šalių pagal preferencinių tarifų susitarimus", kiekiai."
3. A priedas išbraukiamas.
4. Pridedamas C priedas, kurio tekstas išdėstytas šio reglamento priede.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas grąžinamosioms išmokoms, išmokėtoms nuo 2002 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. spalio 2 d.

Labels: 3
19
6